Държавен вестник, бр. 48, 2012 г., стр. 6

СТР.  6	
Д Ъ Р Ж А В Е Н  В Е С Т Н И К 	
БРОЙ  48
„(2) Продължителността и редът за отчитане 
на работното време по ал. 1 се определят със 
заповед на главния секретар.“
3. Досегашната ал. 2 става ал. 3.
Заключителна разпоредба
§ 8. Постановлението влиза в сила от деня 
на обнародването му в „Държавен вестник“.
Министър-председател: 
Бойко Борисов
Главен секретар на Министерския съвет: 
Росен Желязков
5893
ПОСТАНОВЛЕНИЕ № 119
ОТ 19 ЮНИ 2012 Г.
за приемане на Наредба за специфичните 
изисквания към млечните продукти
МИНИСТЕРСКИЯТ СЪВЕТ
П О С Т А Н О В И :
Член единствен. Приема Наредба за специ­
фичните изисквания към млечните продукти.
Заключителни разпоредби
§ 1. Отменя се Наредбата за специфичните 
изисквания към наименованията и етикетира­
нето на мляко и млечни продукти, предлагани 
на пазара, приета с Постановление № 28 на 
Министерския съвет от 2004 г. (обн., ДВ, бр. 11 
от 2004 г.; доп., бр. 65 от 2006 г.).
§ 2. Постановлението влиза в сила два 
месеца след обнародването му в „Държавен 
вестник“.
Министър-председател: 
Бойко Борисов
За главен секретар на Министерския съвет: 
Веселин Даков
НАРЕДБА
за специфичните изисквания към млечните 
продукти
Г л а в а  п ъ р в а
ОБЩИ ПОЛОЖЕНИЯ
Чл. 1. (1) С наредбата се определят:
1. специфичните изисквания към млечните 
продукти;
2. изискванията към имитиращите продук­
ти, съдържащи в състава си мляко;
3. изискванията при етикетирането на 
продуктите по т. 1 и 2;
4. изискванията към производителите и 
търговците на мляко, млечни продукти и 
имитиращи продукти, съдържащи в състава 
си мляко.
(2) Наредбата се прилага за продукти, 
произведени и предлагани на пазара на те­
риторията на Република България.
Г л а в а  в т о р а
СПЕЦИФИЧНИ ИЗИСКВАНИЯ КЪМ 
МЛЕЧНИТЕ ПРОДУКТИ
Раздел І
Наименования на млечните продукти
Чл. 2. (1) Наименованието „мляко“ се из­
ползва за продукт, получен от секрецията на 
млечните жлези на едно или няколко животни 
чрез доене, без да се добавят други съставки 
или да се екстрахират вещества от него. 
(2) Наименованието „мляко“ се използва за 
означаване на мляко, което е обработено по 
начин, който не променя неговия състав или 
променя съдържанието на млечна мазнина.
(3) Наименованието по ал. 1 и 2 може да 
се използва в съчетание с дума или думи за 
означаване на вида, качеството, произхода, 
предназначението на млякото, преработката или 
промяната в състава му, свързана с екстракция 
или добавяне на естествени млечни съставки.
Чл. 3. Наименованията, посочени в приложе­
нието, се използват само за млечни продукти.
Чл. 4. Наименованието „млечни продукти“ 
се използва за  продукти, получени от мляко, 
към което са добавени необходимите за произ­
водството им добавки и спомагателни вещества, 
които не заместват (цялостно или частично) 
която и да е млечна съставка.
Чл. 5. Наименованието „сирене“ се използва 
за млечен продукт, претърпял или не процес 
на ферментация, преминал или не процес на 
зреене, получен чрез коагулация на млякото под 
действието на сирищен ензим или подходящи 
коагулиращи агенти и чрез частично отцеж­
дане на суроватката. Съотношението между 
суроватъчни протеини и казеин не превишава 
това съотношение в млякото.
Чл. 6. Наименованието „извара“ се използва 
за млечен продукт, получен чрез коагулиране 
на обезмаслено мляко, мътеница или суроватка.
Чл. 7. Наименованието „суроватка“ се из­
ползва за вторичен продукт, получен при про­
изводството на сирене или казеин.
Чл. 8. Наименованието „сметана“ се използва 
за млечен продукт, получен от нехомогенизи­
рано мляко с високо съдържание на мазнини 
чрез сепариране (отделяне) на мазнината (от 
10 до 84 %).
Чл. 9. (1) Наименованието „масло“ се изпол­
зва за високомаслен млечен продукт, получен 
чрез избиване на мазнината от сметана, получена 
от мляко, мътеница и суроватка. Минималното 
съдържание на мазнини в маслото е 80 %.
(2) Масло с намалено съдържание на маз­
нини е:
1. три четвърти масло – продукт със съдър­
жание на млечна мазнина не по-малко от 60 %;
2. една втора масло – продукт със съдържа­
ние на млечна мазнина не по-малко от 39 %.